**ANEXA 4**

**Cerințe minime pentru investiții în dezvoltarea teritorială**

Regenerarea urbană necesită o abordare integrată (fizică, de mediu, socială și economică), iar regenerarea fizică a locurilor publice poate face parte din aceasta.

RECOMANDARI:

* **Existenta unei evaluări a nevoilor locale efectuate în cadrul strategiei teritoriale sau locale integrate**:

• Să demonstreze că măsurile au fost/vor fi identificate prin cartografierea serviciilor și a infrastructurii disponibile în spațiile publice și prin implicarea comunității locale în strategie și în proiecte

* **Existenta unei abordări integrate:**

• Trimiteri la elemente și măsuri complementare (de exemplu, o strategie de regenerare urbană bazata pe o abordare holistica, nu doar regenerare fizică)

• Trimiterile la noul Bauhaus european pot contribui la prioritizarea soluțiilor durabile, favorabile incluziunii și estetice, concepute și puse în aplicare printr-un angajament al cetățenilor.

* **Cerințe de accesibilitate sau menținerea/consolidarea segregării spațiale și a implicațiilor negative ale gentrificării (**proces de renovare și revigorare a cartierelor urbane mai deteriorate prin intermediul afluxului de rezidenți mai bogați)
* Cerințe de accesibilitate: spațiile publice ar trebui să fie accesibile tuturor

• Nu există servicii separate/paralele

• Garanții și măsuri sociale complementare pentru a preveni gentrificarea

***Considerații privind elementele auxiliare:***

• **Spații de mobilitate:** pentru ca acestea să devină mai ecologice, mai accesibile tuturor, nu să crească capacitățile pentru transportul individual motorizat (parcare, drumuri)

• **Spații verzi:** un spațiu public poate include, de asemenea, spații verzi, chiar dacă nu fac parte dintr-o rețea de infrastructură verde.

• **Măsuri sociale și culturale:** responsabilizarea comunității, acțiuni bottom-up, inovare socială.

• **Situri de patrimoniu cultural și industrial:** să respecte principiile europene de calitate și să asigure sustenabilitatea financiară a siturilor culturale prin diversificare și o mai mare dependență de propriile surse de venituri.

• **Măsuri de securitate:** abordarea vulnerabilităților și a nevoilor identificate, soluții de securitate începând cu momentul de design.